CELEX: 32003D0315(01)
Language: et
Date: 2003-02-18 00:00:00
Title: Poliitika- ja julgeolekukomitee otsus fyrom/1/2003, 18. veebruar 2003, osalejate komitee loomise kohta endises Jugoslaavia Makedoonia Vabariigis toimuva Euroopa Liidu sõjalise operatsiooni jaoks (2003/C 62/01)

Tähtis õiguslik teade

|

32003D0001(01)

Euroopa Liidu Teataja C 062 , 15/03/2003 Lk 0001 - 0002

		Poliitika- ja julgeolekukomitee otsus fyrom/1/2003,18. veebruar 2003,osalejate komitee loomise kohta endises Jugoslaavia Makedoonia Vabariigis toimuva Euroopa Liidu sõjalise operatsiooni jaoks(2003/C 62/01)POLIITIKA- JA JULGEOLEKUKOMITEE,võttes arvesse Euroopa Liidu lepingut, eriti selle artikli 25 viimast lõiku,võttes arvesse nõukogu ühismeedet 2003/92/ÜVJP endises Jugoslaavia Makedoonia Vabariigis toimuva Euroopa Liidu sõjalise operatsiooni kohta, [1] eriti selle artiklit 8, mis käsitleb kolmandate riikide osalust,ning arvestades järgmist:(1) Ühismeetme artikli 8 kohaselt andis nõukogu poliitika- ja julgeolekukomiteele loa teha asjaomaseid otsuseid, mis käsitlevad osalejate komitee loomist endises Jugoslaavia Makedoonia Vabariigis toimuva Euroopa Liidu sõjalise operatsiooni jaoks.(2) Euroopa Ülemkogu Nice'i ja Brüsseli kohtumiste järeldustega on nähtud ette kord kolmandate riikide osalemiseks kriisiohjamises ja osalejate komitee loomiseks.(3) Osalejate komiteel on operatsiooni igapäevases juhtimises täita võtmeroll; komitee on põhifoorumiks, kus osalevad riigid käsitlevad ühiselt küsimusi, mis on seotud nende relvajõudude kasutamisega operatsioonis; poliitika- ja julgeolekukomitee, kes teostab operatsiooni üle poliitilist kontrolli ja annab strateegilisi juhiseid, peab võtma arvesse osalejate komitee seisukohti.(4) Taani on Euroopa Liidu lepingule ja Euroopa Ühenduse asutamislepingule lisatud Taani seisukohta käsitleva protokolli artikli 6 kohaselt teatanud, et ei osale liidu kaitsepoliitilise tähendusega otsuste ja meetmete väljatöötamises ega rakendamises. Taani ei osale operatsiooni rahastamises,ON VASTU VÕTNUD KÄESOLEVA OTSUSE:Artikkel 1LoomineEndises Jugoslaavia Makedoonia Vabariigis toimuva Euroopa Liidu sõjalise operatsiooni jaoks luuakse osalejate komitee.Artikkel 2ÜlesandedOsalejate komitee pädevus on sätestatud Euroopa Ülemkogu Nice'i kohtumise (7.–9. detsember 2000) ja Brüsseli kohtumise (24.–25. oktoober 2002) järeldustes.Artikkel 3Koosseis1. Osalejate komitee liikmeteks on:- kõikide EL liikmesriikide esindajad ja- operatsioonis osalevate kolmandate riikide esindajad.2. Euroopa Liidu sõjalise staabi ülemjuhatajal ja operatsiooni ülemal on samuti õigus osalejate komitee koosolekutel osaleda või esindatud olla.Artikkel 4EesistujaKooskõlas Nice'i kohtumise järeldustega ja ilma et see piiraks eesistujariigi õigusi, on kõnealuse operatsiooni osalejate komitee eesistujaks peasekretär/kõrge esindaja või tema esindaja tihedas koostöös eesistujariigiga ja teda abistab Euroopa Liidu Sõjalise Komitee esimees või tema esindaja.Artikkel 5Koosolekud1. Eesistuja kutsub osalejate komitee regulaarselt kokku. Kui asjaolud seda nõuavad, võib eesistuja algatusel või mõne liikme taotlusel kutsuda kokku erakorralise koosoleku.2. Eesistuja jagab eelnevalt välja esialgse päevakava ja koosolekuga seotud dokumendid. Pärast iga koosolekut jagatakse välja protokoll.3. Vajaduse korral võib asjaomastele aruteludele kutsuda komisjoni esindajaid ja teisi isikuid.Artikkel 6Menetlus1. Kui lõikest 3 ei tulene teisiti ja ilma et see piiraks poliitika- ja julgeolekukomitee pädevust ja operatsiooni ülema vastutust,- kohaldatakse operatsioonis osalevate riikide esindajate ühehäälsust, kui osalejate komitee teeb otsuseid operatsiooni igapäevase juhtimise kohta,- kohaldatakse osalejate komitee liikmete ühehäälsust, kui osalejate komitee annab soovitusi operatiivplaani, sealhulgas eesmärkide võimaliku muutmise kohta.Kui mõni liige hääletamisest loobub, ei takista see ühehäälsust.2. Eesistuja teeb kindlaks, et kohal on enamus riikide esindajatest, kellel on õigus arutelust osa võtta.3. Kõik menetlusküsimused lahendatakse koosolekul kohalviibivate liikmete lihthäälteenamusega.4. Taani komitee otsuste tegemisel ei osale.Artikkel 7Konfidentsiaalsus1. Osalejate komitee koosolekute ja menetluste suhtes kohaldatakse nõukogu julgeolekualaseid eeskirju. Eelkõige peavad osalejate komitee esindajad olema läbinud asjakohase julgeolekukontrolli.2. Osalejate komitee arutelude suhtes kehtib ametisaladuse hoidmise kohustus, kui osalejate komitee ei ole ühehäälselt teisiti otsustanud.Artikkel 8JõustumineKäesolev otsus jõustub selle vastuvõtmise päeval.Brüssel, 18. veebruar 2003Poliitika- ja julgeolekukomitee nimeleesistujaT. Paraskevopoulos[1] ELT L 34, 11.2.2003, lk 26--------------------------------------------------